Anatomia

Anatomia (ab le greco anatome, de ana-temnein, "excisar"), es le branca del biologia que tracta del structura e le organisation del cosas vivente; assi il ha le anatomia animal (zootomia) e le anatomia vegetal (phytotomia).  Le major brancas del anatomia include le anatomia comparative e le anatomia human.  Le anatomia animal pote includer le studio del structura de differente animales, nominate anatomia comparative o morphologia animal, o illo pote esser limitate a un animal solmente, e es nominate anatomia special (o anatomia specialisate). Desde un puncto de vista utilitari le studio del Homine es le plus importante division del anatomia special, e iste anatomia human pote esser approchate per differente punctos de vista. De illo del medico illo consiste del cognoscentia del forma exacte, position, talia e relation del varie structuras del san corpore human, e a iste studio es date le designation descriptive de anatomia topographic, non obstante illo es sovente, cognoscite per le pejor termino de anthropotomia.

Le cognoscentia exacte de omne le detalios del corpore human tarda annos de observation patiente pro obtener e illo es possedite solmente per pocos. Tanto intricate es le corpore human que solmente un parve numero de anatomistas human professional son complete maestros de omne su detalios, e le majoritate de illes se specialisa in certe partes, como le cerebro, visceres, etc.; contentante se con un adequate cognoscentia general del resto.  Le anatomia topographic debe esser apprendite per cata persona mesme per le dissection repetite e le inspection de un cadavere. Illo pare non plus un scientia que le cognoscentia de un pilota, e como ille cognoscentia, illo debe esser exacte e disponibile al momentos de emergentia. Desde le puncto de vista morphologic, tamen, le anatomia human es un studio scientific fascinante, habente pro su objectivo le discoperta del causas que ha apportate le structuras existente al homine, e lo que require un cognoscentia del scientias connectite como embryologia o ontogenia, phylogenia, e histologia.

Le anatomia pathologic (anatomia morbide o pathologia anatomic) es le studio de organos malade o infecte, durante que sectiones del anatomia normal, applicate a altere propositos, recipe nomines special como anatomia medic, anatomia chirurgic, anatomia gynecologic, anatomia artistic e anatomia superficial.  Le comparation del anatomia del differente racias del humanitate es parte del  anthropologia physic o anatomia anthropologic. Hic le thema del anatomia se tracta systematicamente in vice de topographicamente.

Cata articulo anatomic contine primo un description del structuras de un organo o systema (como le nervos, le arterias, le corde, etc.), assi como se trova in humanos; e illo es sequite per un description del developpamento o embryologia e anatomia comparative o morphologia, in quanto concerne animales vertebrate; ma solo ille partes del animales basse que son de interesse in explicar le structuras human se describe.  Le articulos ha un proposito duple; primo, dar bastante detalios del structura human pro facer le articulos super physiologia, chirurgia, medicina e pathologia intelligibile; e secundo, dar al lector non experte, o al laborator in qualque altere branca scientific, le theorias basic super le quales se funda le moderne anatomia scientific.
 Lista de terminos de anatomia 
 Systemas in le corpore (human):
systema integumentari
 systema lymphatic
 systema muscular
 systema nervose
 systema reproductive
 systema respiratori
 systema excretori
 systema circulatori
 systema skeletal (skeleto human)
systema endocrin
 systema digestive

 Organos in le corpore (human):
ano
 aure (organo sensitive)
 appendice vermiforme
bronchio
 cerebro
 colon (parte de intestino crasse)
ascendente
transverse / transversal ?
descendente
sigmoide
 columna vertebral
vertebras
 corde
 derma (organo sensitive)
 diaphragma
 duodeno (parte de intestino tenue)
 esophago
 ficato o hepate
 ileo (parte de intestino tenue)
 intestino
 crasse / grande ?
cec; ceco
 tenue / parve ?
 jejuno (parte de intestino tenue)
 labio
 larynge
 lingua (organo sensitive)
 naso (organo sensitive)
 oculo (organo sensitive)
 ovario
 pharynge
 parve intestino
 pene
 placenta
 pelle
 pulmon
 recto
 |ren (organo del systema excretori)
 seno (o pectore)
 splen
 stomacho
 tonsilla
 trachea
 utero
 cervice del utero
 orificio del cervice del utero
 vesica (urinari) (organo del systema excretori)
 vesicula (biliari)

 Ossos in le skeleto (human):
clavicula (parte del thorace)
 coccyge (parte del columna vertebral)
 costa (parte del thorace)
 cranio
 femore (parte del gamba)
 fibula (parte del gamba)
 humero (parte del bracio)
 malleolo osso?
 mandibula (parte del cranio)
 maxilla (parte del cranio)
 patella (parte del gamba)
 perone (parte del gamba)
 pelve
 radio
sacro (parte del columna vertebral)
 scapula (parte del thorace)
 spina dorsal
 sterno (parte del thorace)
 tibia (parte del gamba)
 ulna (parte del bracio)
 vertebra (parte del columna vertebral)
vertebra cervical – C I usque VII
 vertebra thoracic – Th I usque XII
 vertebra lumbal – L I usque V
 zygoma (parte del cranio)

 Glandulas in le corpore (human):
 glandula sin ducto
 glandula mammari
 glandula salivari
 glandula thyroide
 glandula parathyroide
 glandula adrenal
 glandula pituitari
 glandula lymphatic
 pancreas

 Texitos in le corpore (human):
 texito connective
 texito endothelial
 texito epithelial
 texito glandular

 Le visibile partes externe del corpore (human):
abdomine
 articulos
 aure
 brachio
 bucca
 capillos
 collo
 concha del aure
 coxa
 cute
 dentes
 canino
 incisivo
 molar
 digitos
 dorso
 facie
 fronte
 gamba
 gena
 genu
 genitales
 hanca
 labio
 lingua
 lobo del aure
 mano
 naso
 oculo
 pectore
 pede
 pelle
 podice
 pollice
 scalp
 scroto
 spatula
 sura
 testiculo
 thorace
 ungue, ungula

 Altere terminos anatomic (non classificate):
ala p.ex. del pulmon
 aorta
 arteria
 artic?
 articulation, junctura
 bile
 carpo
 cartilagine
 cervice
 chorda
celoma
 coxa
 cubito
 diaphragma
 ducto
 exoskeleto
 ligamento
 lobo de un ala de pulmon
 lympha
 medulla spinal
 membrana serose
 metacarpo
 metatarso
 muco
 musculo
 nephr-
 nervo
 orificio
 papilla
 phalange
 peritoneo
 pilo e capillo
 pleura
 sanguine
 sebo
 sero
 skeleto
 sperma
 talia, cinctura
 talon
 tendon, tendine
 tubo
 tympano
 urina
 ungue, ungula
 vaso
 vena
 ventre
 via gastrointestinal

(*) plus clinicamente scripte

 Ligamines externe 
 Atlas del Anatomia in anglese
 Le NPAC Humano Visible  (in anglese)
 Le Anatomia del Corpore Human per Henry Gray (in anglese)
 partes del corpore, lista interlingua–german (2016 maio in developpamento)

 Vide etiam 
 Historia del anatomia
 Organo (biologia)
 Anatomia superficial
 Lista de anatomic characteristicas human
 Terminos pro location anatomic.


Categoria:Disciplinas biologic